ໂຊ​ລ ກ່າວວ່າ ເກົາຫລີເໜືອ ຍິງລູກສອນໄຟ ສອງລູກ ຈາກຝັ່ງກໍ້າຕາເວັນອອກ 
ປາກົດວ່າ ລູກສອນໄຟ ທີ່ໄດ້ຍິງຂຶ້ນ ໃນວັນພະຫັດຜ່ານມານີ້ ແມ່ນລູກສອນໄຟ ທີ່ຍິງໄດ້ ໄລຍະໃກ້.
ເກົາຫລີເໜືອ ໄດ້ຍິງລູກສອນໄຟສອງລູກ ອອກຈາກຝັ່ງກໍ້າຕາເວັນອອກ ຂອງຕົນ ໃນວັນພະຫັດນີ້ ການຍິງດັ່ງກ່າວ ໄດ້ມີຂຶ້ນເວລາພຽງຢາງຈົ່ມວ່າກ່ຽວ ກັບການ ຊ້ອມລົບທາງທະຫານ ລະຫວ່າງ ສະຫະລັດກັບເກົາຫລີໃຕ້ ໃນຂະນະ ທີ່ພວກນັກ ວິເຄາະກ່າວວ່າ ການຍິງລູກສອນໄຟດັ່ງກ່າວ ອາດຈະບໍ່ພາໃຫ້ ການ ເຈລະຈາດ້ານ ນິວເຄລຍ ຫັນເຫໜີກໍຕາມ ມັນກໍເປັນການເນັ້ນໜັກໃຫ້ເຫັນ ເຖິງ ຄວາມບໍ່ສາມາດ ຂອງ ສະຫະລັດ ທີ່ຈະສ້າງຄວາມຄືບໜ້າໃຫ້ແກ່ການເຈລະຈາ ວິລລຽມ ກາໂລ ສົ່ງ ລາຍງານເລື້ອງນີ້ ມາຈາກນະຄອນຫລວງ ໂຊລ ດັ່ງສາລີ ຈະນຳລາຍລະອຽດ ມາສະ ເໜີທ່ານ ໃນອັນດັບຕໍ່ໄປ ປາກົດວ່າ ລູກສອນໄຟທີ່ໄດ້ຍິງຂຶ້ນ ໃນວັນພະຫັດຜ່ານມາ ແມ່ນລູກສອນ ໄຟທີ່ຍິງ ໄດ້ຂະໜາດໃກ້ ບາງທີອາດຄ້າຍຄືກັນ ກັບອັນທີ່ເກົາເໜືອໄດ້ສົ່ງຂຶ້ນໄປ ເມື່ອເດືອນ ພຶດສະພາຜ່ານມາ ການສົ່ງດັ່ງກ່າວ ບໍ່ໄດ້ຫັນເຫການເຈລະຈາດ້ານ ນິວເຄລຍແຕ່ ຢ່າງໃດ ດັ່ງທີ່ນັກວິເຄາະ ບົງ ຢຸງຊິກ ທີ່ມີສຳນັກງານ ຕັ້ງຢູ່ກຸງ ໂຊລ ເວົ້າວ່າ ການຍິງ ເທື່ອຫລ້າສຸດກໍອາດຈະບໍ່ພາໃຫ້ມີການປ່ຽນແປງເຊັ່ນກັນ: “ມັນເປັນຄວາມພະຍາຍາມອີກເທື່ອນຶ່ງ ຂອງເຈົ້າໜ້າທີ່ເກົາຫລີເໜືອ ທີ່ທຳການບີບ ບັງຄັບຕື່ມໃສ່ວໍຊິງຕັນ ກ່ອນໜ້າການເຈລະຈາແທ້ໆ ເພື່ອຕັ້ງເປົ້າໝາຍໄວ້ ໃຫ້ການ ເຈລະຈາໄດ້ຜົນ ໃນດ້ານການປົດອາວຸດນິວເຄລຍ ” ຫາກແຕ່ວ່າ ການຍິງເທື່ອນີ້ ມັນເປັນຊ່ວງເວລາທີ່ພິເສດ ຊຶ່ງບໍ່ເຖິງນຶ່ງເດືອນລຸນ ຫລັງ ການພົບປະ ລະຫວ່າງປະທານາທິບໍດີສະຫະລັດ ທ່ານ ດໍໂນລ ທຣຳ ກັບ ຜູ້ນຳເກົາ ຫລີເໜືອ ກິມ ຈົງ ອຶນ ທີ່ເຂດປອດທະຫານ ຊຶ່ງເປັນການພົບພໍ້ ທີ່ເຈົ້າ ໜ້າທີ່ທຳນຽບ ຂາວບັນລະຍາຍວ່າ ອາດເປັນການແລກປ່ຽນການຫລິ້ນເກມກັນ ນັບຕັ້ງແຕ່ນັ້ນມາ ເກົາຫລີເໜືອກໍບໍ່ໄດ້ມາປາກົດໂຕ ຢູ່ໃນລະດັບວາງແຜນ ເພື່ອ ການ ເຈລະຈາ ແທນທີ່ຈະເປັນແນວນັ້ນ ໃນອາທິດນີ້ ທ່ານ ກິມ ຊໍ້າໄດ້ວາງທ່າ ຢູ່ຂ້າງເຮືອ ດຳນໍ້າ ປາກົດໃຫ້ເຫັນ ເຖິງຄວາມສາມາດທີ່ຈະຮັບມືກັບລູກສອນໄຟ ນິວເຄລຍໄດ້ ຊຶ່ງ ເປັນການເພີ້ມທະວີລະດັບຄວາມເຄັ່ງຕຶງຂຶ້ນ ແຕ່ ທ່ານຢຸງຊິກ ກ່າວວ່າ ເປັນຂັ້ນຜ່ອນ ເບົາ ຕາມມາດຖະຖານຂອງເກົາຫລີເໜືອ ຊຶ່ງທ່ານກ່າວ ວ່າ: “ເຈົ້າບໍ່ຢາກສ້າງຄວາມໂມໂຫ ໃຫ້ແກ່ປະທານາທິບໍດີ ທຣຳ ເຈົ້າຢາກໃຫ້ເພິ່ນ ຢູ່ຄຽງ ຂ້າງເຈົ້າຢ່າງໃກ້ຊິດ ເພາະສະນັ້ນ ຂ້າພະເຈົ້າຈຶ່ງບໍ່ຄິດວ່າ ເກົາຫລີເໜືອ ພ້ອມແລ້ວ ທີ່ຈະຂ້າມເສັ້ນແດງ ” ທ່ານ ທຣຳ ບໍ່ສົນໃຈໃນເລື້ອງທີ່ວ່າ ເກົາຫລີທຳການເກາະຜິດ ແຕ່ແທນທີ່ ຈະເປັນແນວ ນັ້ນ ເພິ່ນກັບໄປເນັ້ນໜັກໃສ່ເລື້ອງຄວາມເປັນມິດກັບທ່ານກິມ ເກົາຫລີໃຕ້ເວົ້າວ່າ ຕົນຈະດຳເນີນຕໍ່ໄປໃນແຜນການຊ້ອມລົບຮ່ວມທາງທະຫານ ກັບສະ ຫະລັດ ເຖິງແມ່ນເກົາຫຼີເໜືອຈະຄັດຄ້ານກໍຕາມ ກຸງວໍຊິງຕັນກັບກຸງໂຊລ ໄດ້ຕັດຂະໜາດ ຂອງການຊ້ອມລົບດັ່ງກ່າວລົງແດ່ ແຕ່ປານນັ້ນ ມັນກໍຍັງບໍ່ດີພໍ ສຳລັບເກົາຫລີເໜືອ